***Galactic Civilizations*** er et turbasert 4x-strategispill utviklet av Stardock og utgitt i USA i mars 2003, og i Norge, 12. september 2003.
Spillet er en gjenskapning av 1993 versjonen for OS/2 av Brad Wardell. Spillet har fått to oppfølgere, *Galactic Civilizations II: Dread Lords* fra 2004 og *Galactic Civilizations III* utgitt 14. mai 2015.

Spillet
-------

Spillet utspilles i et fremtids science fiction univers som er bebodd av flere forskjellige levende vesner. I 2128 fikk menneskene kontakt med det arceanske imperiet, og samarbeid mellom sivilisasjonene gjorde at romreiser, som før ble gjort via svært kostbare og spesielle porter, eller «star gates», nå ble mulig uten bruk av disse. For å fremme galaktisk handel ble teknologien delt - og det er i denne situasjonen spillet begynner, der alle de store sivilisasjonene har teknologien som skal til for å utforske og kolonisere ukjente solsystemer.

Målet i spillet er å dominere galaksen, enten via erobring, kulturell dominans, diplomati eller teknologisk overlegenhet.

Man begynner på én planet og må utforske og sende ut kolonister til andre planeter som er beboelige. Hver planet kan utbygges slik at produksjon, innbyggertall, økonomi eller kulturlivet får bedre vilkår. Romskip kan settes sammen av forskjellige komponenter som våpen, motor, og sensorer, avhengig av hvilket teknologisk nivå man har oppnådd.

Historie
--------

*Galactic Civilizations* ble først utgitt i april 1993 av Brad Wardell, men OS/2 utgiveren betalte ikke Stardock, og det som reddet selskapet var to ting, utvidelsen *Shipyards*, som ble solgt for 15$ samt at IBM kjøpte lisens på *Star Emperor*, en utgave med militært fokus. I 1996 kom *Galactic Civilizations 2* for OS/2, og i 1998 *Galactic Civilizations Gold* som ble det siste for OS/2.

I 1995 inngikk IBM en avtale med Microsoft om å bruke Windows 95 som operativsystem, og markedet for OS/2-spill forsvant gradvis, noe som gjorde at Stardock frem mot 2000 måtte bytte til Windows som plattform.

Mottagelse
----------

Da PC utgaven kom i 2003 var Strategy First utgiver. Spillet var ventet å selge i underkant av 50000 eksemplarer, men med uventet drahjelp fra et lite vellykket Masters of Orion III solgte spillet over 150000 eksemplarer. På tross av suksessen førte en konkursbegjæring mot Strategy First til at Stardock heller ikke denne gangen fikk betalt for alle de solgte spillene, og de som de fikk betalt for fikk de 7$ for, og ikke forventede 10$.

Spillet fikk stort sett gode kritikker. Norske Gamer.no gav spillet 8/10, mens metacritic.com gir spillet 83/100.

Referanser
----------

1. 1 2 3  Galactic Civilization, Joachim Froholt, 16. juli 2003
2. ↑  Stardock’s OS/2 history, Brad Wardell
3. ↑  Advanced Star Emperor
4. ↑  Galactic Civilizations Gold
5. ↑  Postmortem: Stardock's Galactic Civilizations 2: Dread Lords Gamasutra 'Postmortem' April 5, 2006
6. ↑  Galactic Civilizations

Eksterne lenker
---------------

* (en) *Galactic Civilizations* på Steam Rediger på Wikidata

* (en) *Galactic Civilizations* på GOG.com Rediger på Wikidata

* (en) *Galactic Civilizations* hos MobyGames Rediger på Wikidata

* (en) *Galactic Civilizations* hos MobyGames Rediger på Wikidata

* (en) *Galactic Civilizations* på Metacritic Rediger på Wikidata

* (en) *Galactic Civilizations* hos Giant Bomb Rediger på Wikidata

* (en) *Galactic Civilizations* hos Internet Game Database Rediger på Wikidata
* Stardocks OS/2-historie av Brad Wardell

Portal: Videospill